ΥΓΕΙΟΝΟΜΙΚΟ ΠΡΩΤΟΚΟΛΛΟ ΓΙΑ ΤΗΝ ΓΕΝΙΚΗ ΣΥΝΕΛΕΥΣΗ ΤΗΣ ΕΟΚ

Α)Γενικές Αρχές

- Η Γενική Συνέλευση και οι Αρχαιρεσίες γίνονται σε ανοιχτό χώρο. Εκτιμώμενος αριθμός συμμετεχόντων είναι τα 600 άτομα.

-Ο χώρος διαμορφώνεται έτσι ώστε να υπάρχουν μόνο καθήμενοι.

-Οι καθήμενοι θα έχουν απόσταση δύο καθισμάτων μεταξύ τους.

-Η πληρότητα κάθε τμήματος κερκίδας δεν θα υπερβαίνει το 50% της προβλεπόμενης χωρητικότητας.

-Υποχρεωτική είναι η χρήση της μάσκας για όλους τους παρευρισκόμενους και συστήνεται η συνεχής τήρηση των ενδεικνυόμενων αποστάσεων.

-Κατά την είσοδο λαμβάνονται μέτρα για την αποφυγή του συνωστισμού, γίνεται καταγραφή και ταυτοποίηση των εισερχομένων (με κάρτα συμμετοχής), θερμομέτρηση και υπάρχουν σε εμφανή σημεία αντισηπτικά διαλύματα.

-Υπάρχει ισχυρή σύσταση για εν ισχύ self test (εβδομαδιαίο) ή ολοκληρωμένη διαδικασία εμβολιασμού. Για την μετακίνηση από και προς τις νησιωτικές περιοχές ισχύουν οι οδηγίες της πολιτείας.

- Απαγόρευση διαλείμματος κατά τη διάρκεια Γενικής Συνέλευσης.

-Υποχρεωτική ταξιθεσία για την τοποθέτηση των μελών στη θέση τους και τήρηση κανόνων στην προσέλευση και αποχώρησή τους.

-Υποχρεωτική απόσταση τριών (3) μέτρων μεταξύ μελών και προεδρείου Γενικής Συνέλευσης.

Β)Εκλογική Διαδικασία

-Η εφορευτική επιτροπή χρησιμοποιεί συνεχώς γάντια για την χρήση του εκλογικού υλικού.

-Το μέλος υποδεικνύει την ταυτότητά του στην εφορευτική επιτροπή χωρίς να την δώσει ή να την αφήσει κάπου.

-Το μέλος λαμβάνει το φάκελο με το ψηφοδέλτιο από το γραφείο που έχει τοποθετηθεί το εκλογικό υλικό.

-Εισέρχεται στον ειδικά διαμορφωμένο χώρο να ψηφίσει και χρησιμοποιεί δικό του στυλό ή του χορηγείται στυλό μιας χρήσης. Ισχυρή σύσταση αποτελεί για κάθε κάλπη να αντιστοιχούν δύο παραβάν για την αποφυγή της αναμονής.

Η ψηφοφορία θα γίνει με δέκα (10) κάλπες για αποφυγή του συνωστισμού.

-Οι φάκελοι υποχρεωτικά πρέπει να κλείνουν με αυτοκόλλητη ταινία.

-Το κάθε μέλος ρίχνει στην κάλπη το φάκελο χωρίς να μεσολαβήσει μέλος της εφορευτικής επιτροπής.

-Η συλλογή και διάνοιξη των φακέλων γίνεται με γάντια.

-Καθ’ όλη τη διάρκεια της ψηφοφορίας τηρείται η απόσταση του 1,5μ. και είναι υποχρεωτική η χρήση της μάσκας.

Μάϊος 2021

Ο ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ

ΓΕΩΡΓΙΟΣ ΒΑΣΙΛΑΚΟΠΟΥΛΟΣ ΠΑΝΑΓΙΩΤΗΣ ΤΣΑΓΚΡΩΝΗΣ